Csapáti vagy tahini?
2015. december 30. ZöldElla vegán életmód blogja
Egyszerű, finom és egyben mutatósabb sütireceptet találni valljuk be nem mindig egyszerű és állandóan muffint se lehet készíteni. Így nem marad más hátra, mint egy újabb recept vegánosítása. A porhanyós kifli tökéletes vendégváró vagy házibuliba szállítható finomság, mert már egy süti is laktat, tömény, egyszerű elkészíteni, könnyű szállítani és szervírozni. Alapanyagok: 50 dkg liszt 18 dkg kókuszzsír 1 dl növényi tejszín 1 kanál olaj 1 kanál cukor 2 dkg élesztő víz 1. Az élesztőt futtassuk fel cukros langyos vízben. 2. A lisztet morzsoljuk össze a kókuszzsírral, majd adjuk hozzá a cukrot és a felfuttatott élesztőt, végül pedig a növényi tejszínt. 3. Gyúrjuk össze a tésztát és pihentessük kb. 1 órát. 4. A pihentetés után lisztezett nyújtódeszkán 3mm vastagra nyújtsuk ki a tésztát és nagy méretű pogácsaszaggatóval szaggassuk ki. 5. A tölteléket tegyük a kiszaggatott kerek tészta egyik felére, majd az "üresen" maradt részt hajtsuk rá a töltelékes oldalra. A tölteléket ízlés szerint készíthetjük el. Megtölthetjük lekvárral, növényi tejszínnel/­­növényi tejjel fellazított gesztenyepürével, diós töltelékkel (kis lángon cukrot és növényi tejet keverjünk el darált dióval és pár percig főzzük össze), mákos töltelékkel (hasonlóan készül, mint a diós). 6. 180 fokon előmelegített (légkeveréses) sütőben süssük aranybarnára. Ha kinyílnak a sütik az nem baj. 9. A megsült sütiket ízlés szerint porcukorral meghinthetjük. Ha tetszett a poszt és érdekelnek a veganizmussal kapcsolatos témák, akkor kövess Facebookon , Instagramon és YouTube-on is!
Az összes 'kifli' találat megjelenítése »
Vegán életmód – VegaNinja webshop + kedvezménykupon